RosemarySinclair

**Rosemary Venetia Sinclair** (myös **King**, **Bordeaux** ja **De Souza**) oli roolipelihahmo Suomen Habbo hotellissa. Hän oli aktiivisena vuosina 2007-2011.

## Saapuminen hotelliin

Rosemary tuli mukaan hotellin kuvioihin syyskuussa 2007. Hän asui "omistamassaan" edustushuoneistossa ja vietti yläluokkaista elämää ystävystyen Don Saglierin ja Tommy Griffinin kanssa.

## Elämää hotellissa

Vaikka Rosemarylla oli hieno edustusasunto ja kultivoituneet puheet, hänen onnensa hiipui nopeasti. Itse asiassa edustusasunto ei ollutkaan hänen omaisuuttaan, vaan hänen ystävänsä ja samainen ystävä tyhjensi asunnon myöhemmin.

### Suhde Tommyyn

Saglierin mafiaperheen tehtävänä oli saada kilpailijansa, Nino Pancamo perheineen pois, ja Tommy oli päättänyt hoitaa tehtävän. Tommy kuitenkin tarvitsi joitakin tietoja ensin, Rosemary tarjoutui auttamaan ja sai Pancamon puhumaan ohi suunsa. Rosemary kertoi tarvittavat tiedot Tommylle jättäen tämän tarkoituksella kiitollisuuden velkaan.

Rosemaryn ja Tommyn ystävyys oli pian enemmänkin kuin liiketoimintaa. Tommy kaipasi myös seuraa Oakleyn kartanoon ja pyysi Rosemarya muuttamaan luokseen. Rosemary hyväksyi ehdotuksen muitta mutkitta, eikä kertonut mitään todellisesta tilanteestaan.

## Kartanonrouva

Rosemaryn päästyä asumaan kartanoon hän käyttäytyi siellä kartanonrouvan elkein. Hän vietti yläluokkaista elämää kartanossa järjestäen seurapiiri-illallisia ja taidenäyttelyitä. Tommy harrasti harmitonta flirttailua joidenkin naisten kanssa saadakseen Rosemaryn mustasukkaiseksi – siinä onnistuen. Rosemary huomautti asiasta, ja Tommy yllätti hänet kosien Saglierin krouvissa. Rosemary vastasi myöntävästi.

### Avioliitto Tommyn kanssa

Rosemary ja Tommy vihittiin avioliittoon 6.12.2007 Oakleyn kartanossa järjestetyssä hääseremoniassa. Rosemary oli pyytänyt ystävänsä Colombon pastoriksi tietäen vallan hyvin, ettei tällä ollut pätevyyttä. Epävirallinen vihkijä voisi tarpeen tullen mitätöidä avioliiton.

Rosemaryn ja Tommyn yhteiselo ei kestänyt kauaa, kun Tommylle selvisi Rosemaryn todellinen luonne. Rosemary oli manipuloinut Tommyn uskomaan, että Saglierit aikovat antaa hänelle kenkää, ja yritti saada Tommyn siirtämään Oakleyn kartanon nimiinsä, jos tilanne sitä vaatisi. Tommystä tuli hermoraunio, kun hän ei tiennyt enää, ketä uskoa. Tommy katosi muutamaksi kuukaudeksi jättäen kartanon hallintaoikeuden Rosemarylle. Tommy palasi helmikuussa 2008 ja tyhjensi Oakleyn häätäen Rosemaryn. Omahyväinen Rosemary ilmoitti ilomielin lähtevänsä ja kertoi totuuden valeavioliitosta. Rosemary ja Tommy tapasivat tämän jälkeen kerran puistossa, minkä jälkeen Tommyä ei ole sen koommin nähty.

## Juonittelija

Rosemary asettui asumaan sukulaispoikansa, Sam Sinclairin, luokse ja otti myös komentoonsa Samin kahvilan ja tämän seuraelämän. Rosemary ei voinut sietää Sammyn ailahtelevaa naisystävää Maria Venezuelaa, joka käyttäytyi hyvin epähienostuneesti ja Sinclairien mainetta tahrien. Rosemary protestoi avioliittoa tulematta paikalle häihin vedoten "heikkoon terveydentilaansa". Pian häiden jälkeen Sammy lähti liikematkalle, mikä antoi Rosemarylle tilaisuuden iskeä kyntensä esiin. Rosemary alkoi manipuloida Mariaa sekoittamalla tämän ajatuksia, mikä sai Marian lopulta lähtemään. Samille Rosemary tosin valehteli Marian lähteneen toisen miehen kanssa takaisin Italiaan.

Rosemary tapasi Laurent Bordeaux-nimisen ranskalaista syntyperää olevan liikemiehen ja vuokrasi tämän kartanoa juhliaan varten. Ei aikakaan, kun Rosemaryn ja Laurentin liikekumppanuus syveni romanssiksi. He juhlistivat kihlautumistaan 1. huhtikuuta 2009, mutta eivät avioituneet.

Rosemarystä tuli myös Salvatore Maranzanon rikollisorganisaation sihteeri. Rosemary ystävystyi tuolloin myös Jimmy Rosakiaan onkiakseen tältä tietoja. Maranzanon rikollisorganisaatio oli suunnitellut kaatavansa Rosakian, mikä oli lähellä onnistua, mutta Rosemary paljasti koko suunnitelman Jimmylle ja pelasti Rosakian perheen varmalta tuholta.

### Poistuminen ensimmäistä kertaa

Rosemarystä tuli häikäilemättömämpi, sillä hän oli päättänyt saada haluamansa. Hän lähentyi Rosakian kanssa yhä enemmän ja enemmän, minkä vuoksi heidän ystävyyssuhteensa sai yllättävän käänteen. Rosemary toisti Maria Venezuelaa kohtaan käyttämää metodiaan ja sai Jimmyn näyttämään mielipuoliselta. Rosemaryn tarkoitus oli napata Jimmyn rahat saadakseen rakennettua itselleen uuden kartanon. Sam Sinclair paljasti Rosemaryn tekoset kaikille joulupäivänä 2009. Tuolloin tapahtui myös ratkaiseva käänne, kun jokainen käänsi selkänsä Rosemarylle.

### Paluu

Rosemary palasi puolen vuoden kuluttua takaisin kuultuaan, että Caesar Sinclair oli ottanut Sinclairien perheen luvatta haltuunsa. Rosemary teki Caesarille selväksi, että tämän oli parasta lähteä tai tämä tulisi katkerasti katumaan. Rosemaryllä oli myös selvitettävää Jimmy Rosakian kanssa. Hän aikoi saattaa sen loppuun, minkä oli aikoinaan aloittanutkin käyttäen siinä Rosakian hyväuskoista luottohenkilö Capertinoa hyväkseen. Rosemaryn valheet olivat lähes tuhota Rosakian ja Capertinon ystävyyden, mutta Rosakia pyysi, että Rosemary kertoisi totuuden. Rosakia antoi Rosemarylle huomattavan lahjan, minkä seurauksena Rosemary suostui kertomaan totuuden.

Varjo menneisyydestä jäi kuitenkin elämään, kun Oakley-suvun perillinen Grace Kincaid saapui ja tarjosi Rosemarylle liikekumppanuutta. Rosemary suostui, ja he perustivat yhdessä hienostokahvilan, joka sai nimekseen Gracen toiveiden mukaan *Royal Café*. Rosemaryn vanha ystävä Salvatore Maranzanolla oli sanansa sanottavana asiasta, ja he tekivät Rosemaryn kanssa sopimuksen, jonka avulla Rosemary painosti Gracea muuttamaan nimen *Aristocratic Caféksi*. Rosemary otti kahvilassa itselleen "johtajan aseman", koska hän ei halunnut antaa Tommyn sukulaisille liikaa valtaa. Grace ei kuitenkaan uskaltanut nousta Rosemarya vastaan, koska Rosemary oli tuonut hyviä liikesuhteita, joiden menettäminen olisi taloudellinen itsemurha.

Rosemary ja Grace riitaantuivat, kun Rosemaryn avopuoliso Laurent Bordeaux heräsi kuolleista ja tuli hakemaan Rosemarya takaisin luokseen. Grace oli huomannut sen, mihin Rosemary kykeni ja alkoi uskomaan, että Rosemary oli juonitellut koko jutun ja Grace ilmaisi ensimmäistä kertaa vihansa Rosemarya kohtaan. Rosemaryn ja Gracen ystävyys päättyi, mutta Rosemary ei suostunutkaan antamaan kahvilaa Gracelle. Rosemary painotti, että heidän sopimuksensa on täysin eettinen ja että *herrasmiessopimus* on vedenpitävä sekä täysin laillinen. Grace lupasi ostaa Rosemaryn ulos, ja Rosemary suostui siihen, mutta kertoi aikeistaan sijoittaa Maranzanon kahvilaketjuun ja vievänsä liikesuhteensa sinne. Tämä sai Gracen raivon partaalle ja lupasi kostoaan Rosemarylle.

### Rosemaryn katoaminen ja uudelleenpaluu

Grace oli uhannut toimittaa Rosemaryn pois kuvioista keinolla millä hyvänsä. Rosemary ja Grace tapasivat Gracen toimistolla, minkä jälkeen Rosemary "katosi" kuin tuhka tuuleen. Kuitenkin Rosemary palasi muutaman kuukauden päästä, milloin selvisi, että Rosemary oli lavastanut Gracen syylliseksi katoamiseensa ja ajanut samalla *Aristocratic Cafén* konkurssin partaalle. Rosemary ilmoitti Gracelle, että hän voi vielä pelastaa kahvilan. Grace suostui ottamaan Rosemaryn takaisin, mutta ei ollut mielissään sopimuksesta. Rosemary painosti Gracen antamaan kahvilan ohjakset hänelle tehden Gracesta tarjoilijan. Rosemary jatkoi käskyttämistä kahvilassa, mikä kiusasi Gracen mieltä. Lopulta Grace ei kestänyt tölvimistä ja poistui, koska oli saanut tarpeeksi Rosemaryn tukahduttavan määräysvallan alla olemisesta ja siitä, kuinka Rosemary esitti viatonta.

### Rouva De Souza ja loppu

Joulupäivänä 2010 selvisi, että Rosemary oli avioituinut liikemiehen, Donald De Souzan, kanssa. Rosemary asutti yhdessä Donaldin kanssa kartanoa, ja he pitivät matalaa profiilia tekemisistään. Lähes vuoden hiljaisuuden jälkeen selvisi, että De Souzien omaisuus oli myyty Vanessa ja William Weirille, jotka ottivat kartanon haltuunsa. Tämän jälkeen Rosemaryä ei ole näkynyt. Joidenkin epäilyjen mukaan hän on kuollut.

## Muut käyttäjänimet

RosemaryVenetia, RosemaryKing ja RosemaryDeSouza